da en da da da de da en en en en ro da da da da es da cs pl nb da de ro en en da da en da en eo fr da tr da fi en en fy da pt es en da sv da pl da da da sv en fr en km da da da da de da da da da da da da da sv da da da da da da da da da da da da sv nb da da da da da km cs en da da da de da en en en en ro da da da da es da cs pl nb da de ro en en da da en da en eo fr da tr da fi en en fy da pt es en da sv da pl da da da sv en fr en
Historisk cykelløb - Kløver Motionscykelløb 2022
​Har Niels Fredborg kørt cykelløb i Stjær?
i 1975 var Den danske cykelelite var samlet i stjær, cykelløbet de deltog i hed "Magdalene-løbet".
en rundstrækning på 1,2 kilometer skulle cykles 50 gange, derved nåede rytterne op på 60 kilometer.
Så vidt vides vandt den legendariske gert frank
Don´t push it ;-)
​Tak til Bent Neergaard for de tilsendte fotos.
Uddrag fra avisartikel i Galten Folkeblad 1975
Gadeløbet, usædvanligt indslag ved Stjær-fest.
Hele næste uge står i festens tegn i Stjær. Da afvikler Stjær Boldklub sin årlige sportsfest, men i år med et stærkt udvidet program, og endda med en yderst usædvanlig optakt til begivenhederne, nemlig gadeløb med hele den danske elite på lørdag. 35 a-ryttere er i feltet, som kører rundt i Stjær med Toftkjærvej som opløbsside, i Magdalene-løbet.
Jørgen Emil Hansen, der er nybagt Danmarksmester, den tidligere verdensmester Niels Fredborg, og den danske juniormester Lars Udby er f. eks. med i feltet lørdag i Stjær. Man har fået tilsagn fra deltagerne, så alt ligger i faste rammer forud for arrangementet.
I forbindelse med gadeløbet nu på lørdag den 2. august, vil Stjær by hovedsagligt være afspærret for trafik. Ruten, der anvendes medfører, at Storringvej bliver lukket, samt at passage ad Østerbro heller ikke ikke er muligt i de par timer, seancen står på.
Borgmester starter cykelløb i Stjær.
Artikel i Midtjyllands Avis 1975
Borgmester Regner Grønlund (V), der selv bor i Stjær, skal starte det cykelløb, Stjær Boldklub sammen med Århus Cykelklub arrangerer som start på sportsfesten den 2. august. Boldklubben har nemlig nu det færdige løbsprogram klar og fik så også arrangeret affyring af startskuddet. Man har opnået at få endnu 2 a-ryttere til at deltage i løbet, nemlig Per Norup og Jens Collitz, begge København, så hele den danske cykelelite møder op i Stjær og dyster i Magdalene-løbet, som det er kaldt efter sponsoren, brødfabrikken.
Præmieoverrækkelsen til cykelrytterne rykkes fra opløbssiden på Toftkjærvej til festpladsen, stadion, hvor også mange andre publikumspræmier vil blive udloddet.
Arrangørerne fra Stjær Boldklub håber nu på godt vejr og rigtig stor interesse for løbet, så man også får et økonomisk godt resultat ud af starten på sportsfesten, som er lagt an på at skaffe midler til den daglige drift af klubben. Man forventer, at tilskuerantallet ved løbet når op på nogle tusinde.
Kan vinde rugbrød til et år.
Artikel fra ukendt avis 1975
Desuden er der 2450 kr. og 25 spurtpræmier, når den danske elite kører gadeløb i Stjær.
Et flot felt på 34 ryttere har 25 spurtpræmier, 2450 kroner og et års forbrug af rugbrød at køre om i gadeløbet i Stjær lørdag kl. 15. Magdalene-løbet har samlet 9 ryttere ud af 14 fra det danske bruttohold til verdensmesterskaberne, og sidst har den tre-dobbelte verdensmester Niels Fredborg accepteret at starte.
Løbet afvikles på en 1,2 km lang rundstrækning, som skal gennemkøres 50 gange. Der bliver altså en spurt hver anden omgang. Præmien på et års forbrug af rugbrød er udsat til den rytter, der først erobrer en omgang. Blandt de 34 ryttere er kun en ikke a-rytter. Det er stortalent fra Århus AC, Lars Udby. På startlisten står også den danske mester Jørgen Emil Hansen, CC Gladsaxe i spidsen for omtrent hele den øvrige danske elite.
De stærke ryttere skal alle køre i Ålborg søndag. Udtagelses-diktator i Danmarks Cykel Union har valgt det 190 km lange løb i Ålborg som sit sidste indtryk, inden de 10 ryttere til VM i Liege bliver udpeget.
Stjær Boldklub arrangerer gadeløbet, der er optakt til en sportsuge.Den lille klub har også tænkt på publikum. Blandt andet er der på programmet chancen for at vinde en Mallorca-rejse.
Borgmesteren fra Galten Regner Grønlund, starter løbet på Toftkjærvej.
Kl. 20. Galten Bio, De dræber som sjakaler.
Stor fest i Stjær.
Uddrag artikel fra ukendt avis 1975
Stjær Boldklubs sportsuge begynder med cykelløb.
I løbet deltager blandt anden Jørgen Emil Hansen, C.C. Gladsaxe, Niels Fredborg, ACK, Jørgen Marcussen, Hillerød, Flemming Wæver, Hillerød, Benny Pedersen, Skive, Verner Blaudzun, Herning, Jørgen Schmidt, Randers, Willy Schibby, DCR og Dave Sanders, Australien.
Løbet er på 60 kilometer og køres på en rute i Stjær over 50 omgange med opløb på Toftkjærvej. Det er ret usædvanligt, at et gadeløb med den navne køres i en lille by med 270 husstande og er arrangeret af en boldklub.